open-index/open-wikipedia-markdown huggingface dataset:
Ουτενά

Η **Ουτενά** (λιθουανικά: *Utena* ) είναι η δέκατη μεγαλύτερη σε πληθυσμό πόλη της Λιθουανίας. Βρίσκεται στο βόρειοανατολικό τμήμα της χώρας και έχει 33.086 κατοίκους, ενώ το 1991 είχε 35.200. Η πόλη είναι γνωστή με το σημερινό της όνομα από το 1261.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λιθουανίας
Αλεξιάδα

[thumb|Ο [Αλέξιος Α΄ Κομνηνός]]
Η ***Αλεξιάδα*** η ***Αλεξίας*** είναι ιστορικό έργο, που ολοκληρώθηκε γύρω στο 1148 από τη Βυζαντινή Άννα Κομνηνή, η οποία και διηγείται τη βιογραφία του πατέρα της, Αλέξιου Α΄ Κομνηνού (1058-1118). Εκεί μας διηγήτε πως ο Αλέξιος έπρατε πρώτα ως στρατηγός του Βυζάντιου και μετά πως καταλάμβανε την εξουσία από τον Νικηφόρο Βοτανειάτη το 1081 ως τον θάνατο του το 1118 όπου τελειώνει και η διήγηση. Κατά τη διάρκεια της παραμονής της στην Αγία Μονή της Κεχαριτωμένης, στην Κωνσταντινούπολη, έγραψε το ιστορικό σύγγραμμα «Ἀλεξιάς» (15 βιβλία) που είναι αφιερωμένο στον πατέρα της Αλέξιο και καλύπτει τα γεγονότα της περιόδου 1069–1118. Η Άννα είχε σταλεί σε εκείνη την μονή μετά από την αποτυχημένη της απόπειρα να πάρει τον θρόνο από τον μικρό της αδερφό Ιωάννη Β᾽ Κομνηνό. Στο έργο αυτό, που συμπληρώνει το έργο του συζύγου της του Νικηφόρου Βρυεννίου «Ύλη Ιστορίας», η Άννα έχει ως πρότυπό της τον Όμηρο, τον Θουκυδίδη και τον Πολύβιο και χρησιμοποιεί αττικίζουσα γλώσσα.

## Οι πηγές της
Στηρίζεται στις προσωπικές της αναμνήσεις (καθώς είχε συνεχώς προσωπική επαφή με τα γεγονότα), σε πληροφορίες διαφόρων συγχρόνων της, μαρτυρίες στρατιωτών του Αλέξιου που συνέλεξε η ίδια αλλά και συμπολεμιστών του όπως ο Ιωάννης Δούκας αλλά και εχθρών, όπως ενός ακολούθου του Ροβέρτου Γισκάρδου και σε επίσημα έγγραφα, όπως της επιστολής του Αλεξίου προς τον *Ρήγα Αλαμανίας αλλά και της συμφωνίας με τον Βοημούνδο*.

## Αποτίμηση
Στο έργο περιγράφεται η πολιτική και στρατιωτική ιστορία της Βυζαντινής Αυτοκρατορίας κατά την εξουσία του (1081-1118), κάτι που καθιστά το έργο μια από τις πιο σημαντικές πηγές πληροφοριών για τη Βυζαντινή Αυτοκρατορία κατά τους μεσαιωνικούς χρόνους. Επίσης, περιλαμβάνεται η εξιστόρηση της αλληλεπίδρασης της Πρώτης Σταυροφορίας (1095-1099) με τη Βυζαντινή Αυτοκρατορία, που αντικατοπτρίζει τις συγκρουόμενες αντιλήψεις Ανατολής και Δύσης στις αρχές του 12ου αιώνα.

## Παραπομπές


## Πηγές
*Λουκία Μουσούρου, «Γραμμάτων ουκ άμοιρος», στο: Τμήμα Κοινωνικής Πολιτικής Παντείου Πανεπιστημίου, *Κοινωνιολογία και κοινωνικός μετασχηματισμός στη σύγχρονη Ελλάδα*, Τόμος-Αφιέρωμα στον κοινωνιολόγο Δημήτρη Τσαούση, εκδ. Gutenberg, Αθήνα, 2013, σελ. 545-560.
*Παναγιώτης Νικολόπουλος, «Λογοτεχνία: Οι ιστοριογράφοι: Άννα Κομνηνή», *Ιστορία του Ελληνικού Έθνους*, τομ. Θ΄ (1980), Εκδοτική Αθηνών, σελ. 386-387.

## Βιβλιογραφία
* *Άννα Κομνηνή - Βιβλία A΄-IE΄*, (μετάφρ. Αλόη Σιδέρη), εκδ. Άγρας 2005. ISBN 960-325-336-7.

## Εξωτερικοί σύνδεσμοι

* Το αυθεντικό κείμενο στην ελληνική Βικιθήκη
* Η ''Αλεξιάδα'' , στον ιστότοπο του Fordham University της Νέας Υόρκης .

Αλεξιαδα
Αλεξιαδα
Λούμπανα

Η **Λούμπανα** (*Lubāna*) είναι κωμόπολη της ανατολικής Λετονίας. Έχει 1.974 κατοίκους.

Βρίσκεται κοντά στον ποταμό Aiviekste και αξιοθέατά της είναι μια Λουθηρανική εκκλησία, κτισμένη τα έτη 1868-1872, καθώς και μια καθολική εκκλησία.

## Παραπομπές


Κατηγορία:Πόλεις της Λετονίας
Λούτζα

Η **Λούτζα** (λετον. Ludza, γερμαν. *Ludsen*, λευκορωσ. *Люцын*, εσθον. *Lutsi*, ρωσ. *Лудза*, πριν 1918 *Люцин*) είναι πόλη της ανατολικής Λετονίας και έχει 8.718 κατοίκους σύμφωνα με επίσημη εκτίμηση για το 2016. Η Λούτζα, μια από τις παλαιότερες πόλεις της Λετονίας, αναφέρθηκε για πρώτη φορά σε Ρωσικά χρονικά του 1173 ή του 1177. Το 1399 το Λιβονικό Τάγμα έκτισε στην περιοχή ένα φρούριο και το χρησιμοποιούσε ως ανατολικό φυλάκιο της Λιβονίας. Τα ερείπια του φρουρίου αυτού σώζονται μέχρι σήμερα. Έπειτα το 1561 η Λούτζα ενσωματώθηκε στην Πολωνική-Λιθουανική Κοινοπολιτεία έως το 1772,, οπότε και προσαρτήθηκε στην Ρωσική Αυτοκρατορία. Το 1777 πήρε το καθεστώς πόλεως από την Αικατερίνη Β΄ της Ρωσίας.

## Παραπομπές


## Εξωτερικοί σύνδεσμοι
* Επίσημη ιστοσελίδα της Λούτζα 

Κατηγορία:Πόλεις της Λετονίας
Άλουκσνε

Η **Άλουκσνε** (λετονικά: *Alūksne* , γερμανικά: **Μαρίενμπουργκ** (*Marienburg*)) είναι πόλη και έδρα δήμου της βορειοανατολικής Λετονίας, κοντά στα σύνορα με την Εσθονία και τη Ρωσία. Βρίσκεται στο μυχό της ομώνυμης λίμνης και έχει πληθυσμό 7.982 κατοίκους σύμφωνα με επίσημη εκτίμηση για το 2016.

## Ιστορία

Πρωτοκατοικήθηκε από φινλανδικούς λαούς ενώ κατά τον 8ο αιώνα μετοίκησαν εκεί λετονικά φύλα. Από τα φύλα προέρχεται και το όνομά της το οποίο είναι παραφθορά του *olūksna*, που σήμαινε «η άνοιξη στο δάσος». Κατά το 1342 την περιοχή κατέλαβαν Γερμανοί σταυροφόροι, οι οποίοι και έχτισαν το κάστρο Μαρίενμπουργκ στο νησί που υπάρχει στη λίμνη, και το οποίο υπήρξε έδρα του Τάγματος των Τευτόνων Ιπποτών. Γύρω από το κάστρο δημιουργήθηκε μία πόλη, η οποία κατελήφθη από τον Ρώσο Ιβάν Δ' τον Τρομερό το 1560. Το 1629 η πόλη περιήλθε στους Σουηδούς. Στο σημερινό Μουσείο της πόλης, ο Έρνστ Γκλυκ ίδρυσε το 1683 το πρώτο σχολείο της λετονικής γλώσσας. Ο Γκλυκ ήταν και ο πρώτος που μετέφρασε τη Βίβλο στα λετονικά. Το 1702, κατά τη διάρκεια του Μεγάλου Βόρειου Πολέμου η περιοχή επανακαταλήφθηκε από τους Ρώσους, οι οποίοι και έδιωξαν όλους τους κατοίκους και τον Γκλυκ. Το νησί που υπάρχει στη λίμνη ονομάζεται Πιλς (δηλαδή Κάστρο) ή νήσος Μαρία, προς τιμήν της Παναγίας. Το κάστρο χρησιμοποιείται σήμερα σαν ανοιχτό θέατρο.

## Παραπομπές


## Εξωτερικοί σύνδεσμοι
* Επίσημη ιστοσελίδα της Άλουκσνε  

Αλουκσνε
Λούντζα

thumb|Φέτες λούντζας (αριστερά) σε πιάτο.
Η **λούντζα** είναι είναι παραδοσιακό αλλαντικό της Κύπρου που αποτελείται από καπνιστό χοιρινό κρέας. Ως φαγητό αλλά και ως λέξη φαίνεται να προέρχεται από την ιταλική *lonza*. 

## Πληροφορίες
Κατά τα παλιότερα χρόνια η λούντζα θεωρούνταν ως πολυτελές έδεσμα καθώς διακρινόταν για την γεύση της, πράγμα που την καθιστούσε περιζήτητη. Έως τα μέσα του εικοστού αιώνα, η προμήθεια της λούντζας προερχόταν κυρίως από οικογένειες της κυπριακής υπαίθρου που συνήθιζαν να εκτρέφουν μικρό αριθμό χοίρων με σκοπό την εξασφάλιση αλλαντικών για διάφορες ανάγκες. Για την καλύτερη συντήρηση της απαιτεί ψυχρό κλίμα ενώ περιοχές με παράδοση στην παραγωγή της ήταν οι περιοχές της Πιτσιλιάς και της Πάφου. Επιπλέον στη σημερινή εποχή ξεχωρίζει η λούντζα Πιτσιλιάς, η οποία διακρίνεται για την παραδοσιακή μέθοδο παραγωγής της.

## Παρασκευή
Για την παρασκευή της λούντζας απαιτείται φρέσκο φιλέτο (τρυφερό και χωρίς λίπος κρέας από το εσωτερικό της σπονδυλικής στήλης) χοιρινού, χοντρό αλάτι, κόλιανδρος και κόκκινο κρασί.  Αφού πρώτα πασπαλιστεί με αλάτι και κόλιανδρο, το φιλέτο τοποθετείται σε βαθύ δοχείο παραμένει έτσι για μερικές μέρες. Έπειτα καλύπτεται με κρασί για μερικές ακόμα μέρες και καπνίζεται για περίπου τρεις εβδομάδες καθημερινά για μερικές ώρες σε θερμοκρασία 28°C χωρίς να έρχεται σε επαφή με τη φωτιά. Μετά από την ολοκλήρωση αυτής της διαδικασίας τοποθετείται προαιρετικά στο ωριμαντήριο. Έπειτα μπορεί να καταναλωθεί ποικιλοτρόπως ολόκληρη ή σε μικρότερα ή μεγαλύτερα κομμάτια, σε οποιοδήποτε πάχος ή σχήμα.

## Παραπομπές


Κατηγορία:Κυπριακή κουζίνα
Κατηγορία:Ισπανική κουζίνα
Κατηγορία:Αλλαντικά
Κατηγορία:Αποξηραμένα τρόφιμα
Κατηγορία:Καπνιστό κρέας
Λούντζα (αποσαφήνιση)

Η **Λούντζα** μπορεί να αναφέρεται στα εξής:

*Λούντζα, κυπριακό αλλαντικό
*Λούντζα (πόλη), (Ludza) στη Λεττονία
*Επαρχία Λούντζα, (Ludzas rajons) στη Λεττονία
Επαρχία Λούντζα

:*Για άλλες έννοιες δείτε* Λούντζα (αποσαφήνιση)

Η **Επαρχία Λούντζα** (λετονικά: Ludzas rajons) είναι επαρχία της ανατολικής Λετονίας. Έχει 32.634 κατοίκους και 3 πόλεις: Λούντζα, Κάρσαβα και Ζίλουπε.

Λουντζα
Αδρίας ΙΙ (αντιτορπιλικό)

Το **''Αδρίας ΙI'' (D-02, D-06)** ήταν αντιτορπιλικό του ελληνικού Πολεμικού Ναυτικού.
Ήταν Αντιτορπιλικό Συνοδείας τύπου 'HUNT II'.

Πρώην HMS *Tanatside* (L69).Η έναρξη ναυπήγησης του έγινε στα ναυπηγεία ‘Yarrow & Co Ltd. Scotstaun – Glasgow’ στις 23 Ιανουαρίου 1941. Η καθέλκυση του έγινε στις 4 Σεπτεμβρίου 1942. Όμοιου τύπου πλοία : ‘Μιαούλης ΙΙΙ', ‘Πίνδος’, ‘Κανάρης ΙΙΙ’,Άστιγξ ΙΙ Το 1946 στις 2 Σεπτεμβρίου, στη Μάλτα, παραχωρήθηκε από το Βρετανικό Πολεμικό Ναυτικό σε αντικατάσταση του ''Αδρίας Ι''. Συμμετείχε στις επιχειρήσεις του εσωτερικού πολέμου (εμφύλιος).

## Πηγές
http://www.naval-history.net

Κατηγορία:Ελληνικά αντιτορπιλικά
Αδριατικός (εύδρομο)

Το εύδρομο **Αδριατικός** ήταν επίτακτο εξοπλισμένο πλοίο του Ελληνικού πολεμικού ναυτικού. Εντάχθηκε στο Ελληνικό πολεμικό ναυτικό το 1940 και διαγράφηκε από αυτό τέσσερα έτη μετά το 1944.

Κατηγορία:Ελληνικά πολεμικά πλοία του Β' Παγκοσμίου Πολέμου
Κατηγορία:Ελληνικά Εύδρομα
Ημιολία

Η **ημιολία** (ή **γολέτα** ή **σκούνα**) ήταν τύπος ιστιοφόρου πλοίου δύο κατηγοριών:
# εμπορικό ή πολεμικό πλοίο που είχε δύο ιστούς (δικάταρτο) με τετραγωνικά ιστία (πανιά) στον πρωραίο ιστό, δηλαδή ακάτιο, δολώνιο (απλό ή διπλό) και προΐστια: φωσώνιο, παραδολώνιο και αρτέμωνες, ενώ στον πρυμναίο ιστό έφερε τριγωνικά ιστία: επίδρομο και λαίφο. Οι Άγγλοι και οι Αμερικανοί τον τύπο αυτό τον ονομάζουν "σκούνερ", εμείς από παλαιότερα "γολέτα" ή "σκούνα" ή "γολετόβρικο" ή "μυοπάρωνα", και 
# Εμπορικό ή Πολεμικό πλοίο που είχε επίσης δύο ιστούς (δικάταρτο) στους οποίους και έφερε την ίδια ιστιοφορία του πρωραίου ιστού καθώς και αφαιρετό ακάτιο (ιστό) στη πρύμνη για ουριοδρομία

Σήμερα αυτός ο τύπος πλοίου αν και τα τελευταία ήταν πετρελαιοκίνητα έχει εκλείψει. 

## Ατμοημιολία
Η ημιολία με ατμομηχανή για βοηθητική πρόωση είναι γνωστή ως **Ατμοημιολία**.

## Ελληνικό Πολεμικό Ναυτικό
Οι ημιολίες του Ελληνικού Πολεμικού Ναυτικού ήταν:

* Αιμιλία (Ημιολία) Η-25, LS25
* Ανώνυμος (Γολέτα)
* Άργος (Γολέτα)
* Αύρα Ι (Ημιολία)
* Εύχαρις (Γολέτα)
* Κύθνος Ι (Γολέτα)
* Μεθώνη (Γολέτα)
* Ναυπλία Ι (Γολέτα)
* Ροζέτα (Ημιολία) / H-23, LS23
* Σμύρνη Ι (Γολέτα)
* Στούξι (Ημιολία) / H-22, LS22
* Σύρος Ι (Ημιολία)
* Τάκης (Ημιολία) / H-21, LS21
* Τεβερέ (Ημιολία) / H-24, LS24
* Τζίμης (Ημιολία) / H-26, LS26

* Οι ημιολίες του 2ου Αγγλοελληνικού Στολίσκου Ημιολιών.

Οι Ατμοημιολίες του Ελληνικού Πολεμικού Ναυτικού ήταν:
* Αηδών Ι (ατμοημιολία)
* Κίσσα Ι (ατμοημιολία)
* Κίχλη Ι (ατμοημιολία)

## Εξωτερικοί σύνδεσμοι

Κατηγορία:Ιστιοφόρα
Κατηγορία:Πολεμικά πλοία
Μάσηση

Η **μάσηση** είναι διεργασία που επιτελείται από το στοματογναθικό σύστημα και έχει σκοπό τον τεμαχισμό της τροφής, την ανάμειξή της με το σάλιο και τον σχηματισμό του βλωμού.

## Όργανα που συμμετέχουν στην μάσηση
# Οι μασητήριοι μύες
# Οι γνάθοι
# Οι παρειές και τα χείλη
# Τα δόντια
# Η γλώσσα

## Διαδικασία της μάσησης
Κατά την μάσηση η τροφή τεμαχίζεται από τους τομείς, συνθλίβεται με τους προγομφίους και αλέθεται από τους γομφίους οδόντες. Έτσι αυξάνεται η επιφάνεια του τεμαχίου της τροφής ώστε να δράσουν αποτελεσματικότερα τα ένζυμα του σάλιου. Στην συνέχεια η τροφή με την βοήθεια της γλώσσας μαζεύεται στο πίσω μέρος της στοματικής κοιλότητας όπου σχηματίζεται ο βλωμός που είναι έτοιμος προς κατάποση.
## Εξωτερικοί σύνδεσμοι

Κατηγορία:Φυσιολογία ζώων
Αδρίας ΙΙΙ (φρεγάτα)

Η Φρεγάτα **Αδρίας ΙΙΙ** είναι μια από τις κύριες μονάδες επιφανείας του Ελληνικού Πολεμικού Ναυτικού, με το χαρακτηριστικό αριθμό **F-459**. Είναι φρεγάτα τύπου **'[[Kortenaer|S]]**', όμοια με τις φρεγάτες ‘Αιγαίον IV’ και ‘Ναβαρίνο ΙΙΙ’

## Ναυπήγηση
Η φρεγάτα Αδρίας, ναυπηγήθηκε στο Ναυπηγείο 'Koninlijke Maatschappij de Shelde' (Royal Shelde) στο Vlissingen της Ολλανδίας, σε εκτέλεση παραγγελίας του Βασιλικού Ναυτικού της χώρας. Εντάχθηκε στο Ολλανδικό Ναυτικό στις 26/07/1979, με την ονομασία CALLENBURGH (F808). 

## Ελληνικό πολεμικό ναυτικό
Όταν οι φρεγάτες τύπου S αποσύρθηκαν από το Ολλανδικό Ναυτικό, το Ελληνικό Πολεμικό Ναυτικό ενδιαφέρθηκε να τις αποκτήσει ώστε να αντικαταστήσει τον στόλο των αντιτορπιλικών του, λόγω της μεγάλης ηλικίας και των αυξημένων αναγκών επάνδρωσης που είχαν τα τελευταία. Η ύψωση της Ελληνικής Σημαίας στον Αδρία πραγματοποιήθηκε στις 30 Μαρτίου 1994 στο Ντεν Χέλντερ. Το σκάφος, με κυβερνήτη τον Αντιπλοίαρχο Ιωάννη Εγκολφόπουλο, κατέπλευσε στην Ελλάδα στις 28 Ιουνίου του 1994. 

Η ονομασία ΑΔΡΙΑΣ δόθηκε προς τιμή και ως ανάμνηση του ομώνυμου αντιτορπιλικού. Το 2021 συμμετείχε στην Γαλλική αεροναυτική άσκηση POLARIS εκπροσωπόντας την Ελλάδα στα πλαίσια και σύμφωνα με την Ελληνογαλλική Αμυντική Συμφωνία.

## Χαρακτηριστικά
 
Όπως όλες οι φρεγάτες τύπου S, η Αδρίας έχει ολικό μήκος 130μ., μέγιστο πλάτος 14,6 και μέγιστο βύθισμα 6μ. Με πλήρες φορτίο, το σκάφος έχει εκτόπισμα 3.600 τόνων. Την κίνηση εξασφαλίζουν 2 κινητήρες Rolce Royce OLYMPUS (56.800 HΡ) και δύο κινητήρες Rolce Royce TYNE 10, μέσω των οποίων επιτυγχάνεται μέγιστη ταχύτητα 30 κόμβων (αν και η συνήθης επιχειρησιακή ταχύτητα είναι 20 κόμβοι).
  
Στην Αδρία υπάρχει υποδομή για την ενδιαίτηση 186 ατόμων.
 
Ο Αδρίας δύναται να πλήξει εγγύς στόχους επιφανείας με το πυροβόλο 76 χιλιοστών (ΟΤΟ ΜΕLARA), και απομακρυσμένες μονάδες επιφανείας με κατευθυνόμενα βλήματα HARPOON (δύο συστοιχίες των τεσσάρων βλημάτων). Η αντιαεροπορική άμυνα της φρεγάτας εξασφαλίζεται με το σύστημα κατευθυνομένων βλημάτων SEA SPARROW. Επίσης η φρεγάτα είναι σε θέση να αναλάβει ανθυποβρυχιακές αποστολές χρησιμοποιώντας τορπίλες 324 χιλιοστών. Για την άμυνα του σκάφους, διατίθεται σύστημα ηλεκτρονικών αντίμετρων (SUPER R.B.O.C.) και σύστημα αντιβληματικής προστασίας Phalanx Mk15 CIWS 20 χιλιοστών. Τέλος, το πλοίο δύναται να μεταφέρει δύο ελικόπτερα AB 212 ASW ή ένα ελικόπτερο S-70 Aegean Hawk.

Είναι η δεύτερη Φρεγάτα τύπου "S" που ολοκλήρωσε τον Εκσυχρονισμό Μέσης Ζωής στα Ναυπηγεία Σκαραμαγκά.

## Παραπομπές


## Βιβλιογραφία
*Eric Wertheim, *The Naval Institute Guide to Combat Fleets of the World*, Naval Institute Press, 2007

## Εξωτερικοί σύνδεσμοι
*Η Φ/Γ Αδρίας στην επίσημη ιστοσελίδα του Ελληνικού Πολεμικού Ναυτικού
*Τεχνικά χαρακτηριστικά του τύπου S, στην ιστοσελίδα των ναυπηγείων Royal Shelde (Αγγλικά)

Κατηγορία:Ελληνικές φρεγάτες
Μπέογουλφ

Ο όρος **Μπέογουλφ** μπορεί να αναφέρεται:
* Στο αρχαίο αγγλικό επικό ποίημα Μπέογουλφ
* Στον ήρωα Μπέογουλφ
Νινγκάλ

Η **Νινγκάλ** (σφηνοειδής γραφή: 𒀭𒊩𒌆𒃲, μεταγραφή: DNIN.GAL) στη σουμεριακή μυθολογία είναι σύζυγος του Νάννα, θεού της σελήνης. To όνομά της σημαίνει "Μεγάλη Κυρά*".* Με τον Νάννα απέκτησαν τον Ούτου, θεό του ήλιου, και την Ινάννα-Ιστάρ, θεά του έρωτα και του πολέμου.

Η Νινγκάλ αντιπροσωπεύει τη θηλυκή πλευρά της σελήνης. Μαζί με το Νάννα, λατρεύονταν στην πόλη της Ουρ. Στο ναό που ήταν αφιερωμένος στο θεϊκό ζεύγος πραγματοποιούνταν λατρευτικές τελετές, ανάμεσα στις οποίες κι η τελετή του ιερού γάμου. Η Νιγκάλ θεωρούταν επίσης η θεά της ερμηνείας των ονείρων. Στην Ουγκαρίτ ήταν γνωστή ως *Νικκάλ*.

## Παραπομπές


## Πηγές

*  
*  

Κατηγορία:Σουμεριακή μυθολογία
Κατηγορία:Μεσοποταμία
Σιν (μυθολογία)

[αριστερά|μικρογραφία|[Κασσίτες|Κασσιτική στήλη τύπου *[[κουντουρού]],* του βασιλιά Μελισιπάκ (1186–1172 π.Χ.), όπου απεικονίζεται η ημισέληνος του *Νάννα/ Σιν***,** ο ήλιος του Ούτου/ Σαμάς και το άστρο της Ινάννα/ Ιστάρ.]]
Ο **Νάννα** (ή Ναννάρ) στη Μεσοποταμιακή μυθολογία είναι ο θεός της σελήνης, ο οποίος στα Ακκαδικά ονομαζόταν **Σιν** (Sinης χιλιετίας π.Χ. Στην Ουρ έχει βρεθεί το ζιγκουράτ του που έχτισε ο βασιλιάς Ουρ-Νάμμου. Επίσης, ιδιαίτερα σημαντικό λατρευτικό κέντρο κατά τη Νεοβαβυλωνιακή περίοδο ήταν η πόλη Χαράν στην Άνω Μεσοποταμία.

## Παραπομπές


## Βιβλιογραφία
* Black, Jeremy and Green, Anthony (1992). Gods, Demons and Symbols of Ancient Mesopotamia An Illustrated Dictionary, The British Museum Press. ISBN 0-7141-1705-6
*Crawford, Harriet (2015). Ur The City of the Moon God. Bloomsbury. ISBN 9781472522191
* Dalley, Stephanie (1989). Myths from Mesopotamia Creation, the Flood, Gilgamesh, and Others. Oxford University Press. ISBN 9780199538362
* Kramer, Samuel Noah (1944). Sumerian Mythology: A Study of Spiritual and Literary Achievement in the Third Millennium B.C. ISBN 9780812210477
* Leick, Gwendolyn (1991). A Dictionary of Ancient Near Eastern Mythology. Routledge. ISBN 9780415198110

## Εξωτερικοί σύνδεσμοι

* Μουσείο του Λούβρου. Η στήλη τύπου "κουντουρού" του βασιλιά Μελισιπάκ Β'. 
* Βρετανικό Μουσείο. Το ζιγκουράτ της Ουρ.
* Βρετανικό Μουσείο. Σφραγιδοκύλινδρος με τον βασιλιά Ουρ-Νάμμου και την ημισέληνο του Νάμμα/Σιν.

Κατηγορία:Σουμεριακή μυθολογία
Κατηγορία:Θεότητες της σελήνης
Κατηγορία:Μεσοποταμία
Κατηγορία:Θεότητες της Μεσοποταμίας
Ισόαλος

Ο όρος **Ισόαλος** είναι όρος ωκεανογραφικός με τον οποίο χαρακτηρίζονται όλα τα σημεία των θαλασσίων μαζών που παρατηρείται η αυτή τιμή αλμυρότητας.

Κατ΄ επέκταση «**Ισόαλες γραμμές**» λέγονται εκείνες που υποτίθεται πως ενώνουν όλα τα σημεία θαλάσσιας έκτασης  που παρουσιάζουν (εκ προηγουμένης μέτρησης) την αυτή αλμυρότητα και που παρίστανται συνήθως στους αλιευτικούς χάρτες σε μορφή καμπύλων όπως οι Ισοβαρείς, οι Ισοβαθείς, οι Ισόθερμες κλπ.

Η σημασία των ισοάλων γραμμών είναι μεγάλη ιδιαίτερα για τους αλιείς αφού από την ακριβή γνώση αυτών συμπεραίνεται και το πεδίο αλιείας κατά το είδος των αλιευμάτων. Το στοιχείο της αλμυρότητας αποτελεί ένα από τα βασικά βιοτικά στοιχεία διαφόρων ειδών ιχθύων.

Κατηγορία:Αλιεία
Κατηγορία:Ναυτικοί χάρτες
Κατηγορία:Ωκεανογραφία
Ανάγκαστρο

Στη ναυτική τέχνη **Ανάγκαστρο** ή Ανάγκαστρον  (και κοινώς «παρέλα του εργάτη») λέγεται το επιπρόσθετο σχοινί ή συρματόσχοινο που με ένα σύσπαστο επαυξάνεται η δύναμη ανέλκυσης της άγκυρας του βαρούλκου.

Όταν το βαρούλκο αγκύρας (κοινώς: "εργάτης") στα πλοία  δυσκολεύεται να ανασύρει την άγκυρα, είτε γιατί αυτή έχει εμπλακεί στο βυθό, είτε γιατί έχει εμπλακεί με άλλη άγκυρα, είτε από άλλη αιτία, τότε προσδένεται στην αλυσίδα (καδένα) ένα σύσπαστο του οποίου το σχοινί ή συρματόσχοινο φέρεται στον «εργάτη» οπότε και πολλαπλασιάζεται η δύναμη ανέλκυσης. Αυτό βέβαια επαναλαμβάνεται αργά αργά μέχρι της απεμπλοκής.

Κατηγορία:Ναυτική τέχνη
Μέγας Κάμπος Αιτωλοακαρνανίας

:*Για άλλους οικισμούς με το όνομα Κάμπος στην Αιτωλοακαρνανία, δείτε [[Κάμπος Αιτωλοακαρνανίας]]*.
:*Για άλλους οικισμούς με το όνομα Κάμπος στην Ελλάδα, δείτε τη σελίδα αποσαφήνισης [[Κάμπος]]*.
Ο **Μέγας Κάμπος** ή **Μεγάλος Κάμπος** είναι οικισμός της Στερεάς Ελλάδας στην Περιφερειακή Ενότητα Αιτωλοακαρνανίας και τον Δήμο Αμφιλοχίας.

## Γενικά στοιχεία
Ο Μέγας Κάμπος βρίσκεται στον επαρχιακό δρόμο Αμφιλοχίας - Εμπεσού. Απέχει 11 χιλιόμετρα ανατολικά από την Αμφιλοχία, 7 χιλιόμετρα νοτιοανατολικά από τα Σαρδίνια και 4 από την Βαρετάδα. ΄Έχει δημοτικό σχολείο και μια μικρή εκκλησία. Ο οικισμός έχει 62 κατοίκους σύμφωνα με την απογραφή του 2011, ενώ με αυτήν του 2001 είχε 88 και βρίσκεται σε μεσοσταθμικό υψόμετρο 430 μέτρα πάνω από την επιφάνεια της θάλασσας.

### Εξέλιξη του οικισμού
Ο οικισμός άρχισε να αναπτύσσεται μετά το 1964, όταν ιδρύθηκε εκεί μονοθέσιο δημοτικό σχολείο με 41 μαθητές (πρώτος δάσκαλος ο Παπαϊωάννου Κώστας Χ. από το 1964 μέχρι το 1970). Οι μαθητές προέρχονταν από τις γύρω αγροικίες (Προβατσούλι κ.ά.) και οικογένειες κτηνοτρόφων από την Ευρυτανία (Λιθοχώρι, Επινιανά ή Πιγκιανά ) και κυρίως μετά την ύδρευση και ηλεκτροδότηση του οικισμού.

Ο οικισμός τα παλαιότερα χρόνια ήταν πέρασμα των κτηνοτρόφων, που με τα κοπάδια τους κατέβαιναν στον Κάμπο της Αμφιλοχίας ή στα χωριά της περιοχής για να ξεχειμωνιάσουν. Υπήρχε και χάνι, που εξυπηρετούσε τους ταξιδιώτες από τον ορεινό Βάλτο με προορισμό την Αμφιλοχία για την ανταλλαγή και αγορά διάφορων προϊόντων και προμηθειών.

Κοντά στον οικισμό βρίσκεται παλιό μοναστήρι, αφιερωμένο στην Κοίμηση της Θεοτόκου, με τοιχογραφίες, που έχουν, κατά το μεγαλύτερο μέρος τους, καταστραφεί. Το μοναστήρι ήταν ενεργό κατά τη διάρκεια της Τουρκοκρατίας. Επί βασιλείας του ΄Οθωνα και ιδιαίτερα κατά τη διάρκεια της αντιβασιλείας το μοναστήρι υποχρεώθηκε να κλείσει, με βασιλικό διάταγμα (23 Σεπτεμβρίου 1833), όπως και πολλά άλλα μοναστήρια του νομού. Το βασιλικό διάταγμα όριζε: "*΄Οσα μοναστήρια έχουν κάτω από έξι μοναχούς η περιουσία τους θα εκποιείται υπέρ του εκκλησιαστικού ταμείου και οι μοναχοί, που ζούσαν σ' αυτά, θα μετακομίσουν σ' ένα από τα μοναστήρια, που θα κρίνονταν διατηρητέα".*

## Παραπομπές


## Βιβλιογραφία
* Γούδας Ν. Αναστάσιος, *Βίοι παράλληλοι των επί της αναγεννήσεως της Ελλάδος διαπρεψάντων ανδρών*, Αθήνα 1875.
* Σταματελάτος Μ. - Σταματελάτου Φ., *Γεωγραφικό Λεξικό της Ελλάδας*, Τόμος 3, έκδοση της εφημερίδας *Το Βήμα*, Αθήνα 2006, σελ. 170.
* Τέλωνας Χαρ. Νικόλαος, *Αρπαγή και Βεβήλωση (Η επί Βαυαρών διάλυσις των μοναστηριών της Ακαρνανίας και η αφαίρεση των κειμηλίων τους)*, έκδοση ιεραποστολικού συλλόγου Αμφιλοχίας "Ο Κυρηναίος"*, Αμφιλοχία 2003.
* Τέλωνας Χαρ. Νικόλαος, *Τα εν Καρβασαρά'', Δημοτική βιβλιοθήκη Αμφιλοχίας "Π.Κόκκαλης", 2011, ISBN 978-960-99810-0-2

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Εύδρομο

Ο χαρακτηρισμός **Εύδρομον (Ε/Δ)** αφορά κυρίως τύπο πολεμικού πλοίου, που συνδύαζε βαρύ πυροβολικό, μεγάλη ταχύτητα και ελαφριά θωράκιση, αντίστοιχο δηλαδή με το καταδρομικό. 
Η ονομασία *εύδρομο*, που ήταν σε γενική χρήση παλαιότερα στο Ελληνικό Πολεμικό Ναυτικό, κατέληξε από την εποχή του Α΄ Βαλκανικού πολέμου να περιορισθεί για τα τότε εξοπλισμένα ταχύπλοα εμπορικά επίτακτα πλοία, που αποτελούσαν την πρώτη μοίρα υπό τον διοικητή μοίρας Ι. Δαμιανό. 
Στη συνέχεια κατά τον Α΄ Παγκόσμιο πόλεμο και τον Ελληνοτουρκικό πόλεμο (1919-1922), εύδρομα χαρακτηρίστηκαν τα εξοπλισμένα μεγάλα εμπορικά πλοία, που τους είχε ανατεθεί ο αποκλεισμός των τουρκικών παραλίων από Εύξεινο μέχρι τις ΝΑ ακτές.  Έτσι από την χρήση αυτή επικράτησε ο όρος αυτός, χωρίς να υπάρχει ιδιαίτερος λόγος, υπό την έννοια του εξοπλισμένου ταχύπλοου εμπορικού πλοίου. 
Σε κάποιους πίνακες πολεμικών πλοίων γραφόταν αυτός ο όρος ως εξοικονόμηση καταδρομικών σε αντιστοιχία του αγγλικού όρου "armed merchant cruiser" (= εξοπλισμένο εμπορικό καταδρομικό). Για την ακριβολογία όμως και υπό την παραπάνω ακόμη έννοια, η χρήση του όρου *εύδρομο* πρέπει να γίνεται σε συνδυασμό με τον τύπο του πλοίου π.χ. εξοπλισμένο εύδρομο ή βοηθητικό εύδρομο κ.λπ. .

Τα Εύδρομα  του Ελληνικού Πολεμικού Ναυτικού ήταν:

*Άκτιον ΙΙ (εύδρομο)
*Αδριατικός (εύδρομο) / Επίτακτο
*Αθήναι ΙΙ (εύδρομο) / Επίτακτο
*Έλλη (Εύδρομο)
*Ερμής ΙΙ (εύδρομο)
*Αρκαδία (εύδρομο) / Επίτακτο
*Βασίλισσα Σοφία Ι (εύδρομο)
*Κατσώνης Ι (εύδρομο)
*Κουντουριώτης Ι (εύδρομο)
*Νάξος Ι (εύδρομο)

Κατηγορία:Πολεμικά πλοία
Κατάποση

Η **κατάποση** είναι η διαδικασία με την οποία ο βλωμός που σχηματίζεται από την μάσηση μεταφέρεται μέσου του οισοφάγου στο στομάχι ώστε να προχωρήσει η διαδικασία της πέψης.

## Όργανα που συμμετέχουν στην κατάποση
# Η γλώσσα
# Η μαλακή υπερώα
# Ο φάρυγγας
# Η επιγλωτίδα
# Ο οισοφάγος

## Αντανακλαστικός μηχανισμός
Η κατάποση στηρίζεται σε αντανακλαστικό μηχανισμό που ελέγχεται από το **κέντρο της κατάποσης** που βρίσκεται στον δικτυωτό σχηματισμό του προμήκη μυελού και της γέφυρας. Το αντανακλαστικό διακρίνεται σε τρεις φάσεις:
# Στοματική φάση: με την βοήθεια της γλώσσας ο βλωμός μεταφέρεται στο οπίσθιο τμήμα του στόματος και πιέζεται ώστε να προωθηθεί προς τον φάρρυγα.
# Φαρυγγική φάση: όταν ο βλωμός εισέλθει στον φάρρυγα παρεμποδίζεται η παλινδρόμισή του από την γλώσσα, την μαλακή υπερώα και την επιγλωτίδα και προωθείται προς τον οισοφάγο.
# Οισοφαγική φάση: όταν ο βλωμός εισέλθει στον οισοφάγο τότε με την βοήθεια περισταλτικών κυμάτων μεταφέρεται προς το στομάχι.

## Προβλήματα κατάποσης
Η δυσκολία στην κατάποση ονομάζεται **δυσκαταποσία** και μπορεί να είναι επώδυνη ή ανώδυνη. Η επώδυνη κατάποση οφείλεται συνήθως σε φλεγμονή όπως π.χ. οξεία αμυγδαλίτιδα, ενώ η χρόνια ανώδυνη δυσκαταποσία μπορεί να οφείλεται σε νεοπλασία, παράλυση, γενική πάθηση κτλ. Ανάλογα με τη φάση της κατάποσης στην οποία εμφανίζεται η ενόχληση εντοπίζεται και το σημείο στο οποίο υπάρχει το πρόβλημα.

Κατηγορία:Πεπτικό σύστημα
Κατηγορία:Αντανακλαστικά
Πάκτωνας

Ο **Πάκτωνας** ή **πάχτωνας** αποτελεί είδος σχεδίας περισσότερο τετράγωνης μορφής χωρίς τρόπιδα, με επίπεδο πυθμένα και με υπερυψωμένες πλευρές. Λέγεται κοινώς και "σάλι του καλαφάτη".

Ο πάκτωνας χρησιμοποιείται κυρίως για τις διανάξεις (καλαφατίσματα) των πλευρών των ξύλινων σκαφών, τον παρά την ίσαλο καθαρισμό τους και για την βαφή τους. Όλες οι εργασίες βαφής των πλευρών των πλοίων εκτός ναυπηγικής κλίνης γίνονται και με τέτοια μέσα, εκτός από λέμβους. Σε έκτακτες βαφές πλοίων τον πάκτωνα μπορεί ν΄ αντικαταστήσει και μια "μόνιμη σωσίβια σχεδία" του πλοίου που ρίπτεται για τον λόγο αυτό στη θάλασσα.

*Κατά τους ορισμούς της υφιστάμενης νομολογίας ο πάκτωνας θεωρείται "ναυπήγημα" (σχετ.πλοίο).
*Στην αγγλική αποδίδεται γενικά με τον όρο "service float".

Κατηγορία:Ναυτική τέχνη
Ελληνικές βουλευτικές εκλογές 2004

Οι **βουλευτικές εκλογές του 2004 στην Ελλάδα** ήταν πρόωρες εκλογές που διεξήχθησαν στις 7 Μαρτίου.

Πρώτο κόμμα ήλθε η Νέα Δημοκρατία με 45,36% και 165 έδρες, δεύτερο κόμμα το Πανελλήνιο Σοσιαλιστικό Κίνημα με 40,55% και 117 έδρες, τρίτο κόμμα το Κομμουνιστικό Κόμμα Ελλάδας με 5,90% και 12 έδρες, τέταρτο και τελευταίο κόμμα ο Συνασπισμός Ριζοσπαστικής Αριστεράς με 3,26% και 6 έδρες. Η κατανομή των εδρών έγινε με το σύστημα της ενισχυμένης αναλογικής που είχε ψηφίσει η κυβέρνηση Μητσοτάκη το 1990.

Μετά το αποτέλεσμα των εκλογών σχηματίστηκε κυβέρνηση υπό τον Κώστα Καραμανλή.

Οι εκλογές πραγματοποιήθηκαν λίγους μήνες πριν την διοργάνωση των Ολυμπιακών Αγώνων του 2004 στην Αθήνα, μία τεράστια πρόκληση που έπρεπε να διαχειριστεί η κυβέρνηση.

## Αποτελέσματα

## Παραπομπές


## Εξωτερικοί σύνδεσμοι

* Εκλογικός Νόμος 2004
* Υπουργείο Εσωτερικών - Αποτελέσματα εκλογών 2004

Κατηγορία:Ελληνικές βουλευτικές εκλογές
Κατηγορία:Εκλογές του 2004
Χαρικλώ (νύμφη)

Η νύμφη **Χαρικλώ** στην ελληνική μυθολογία ήταν συντρόφισσα της θεάς Αθηνάς, σύζυγος του Ευήρου και μητέρα του γνωστού μάντη Τειρεσία.

Όταν η Αθηνά τύφλωσε τον Τειρεσία, γιατί την είδε γυμνή, η Χαρικλώ πέτυχε τη χάρη για το γιο της να κατανοεί τη φωνή των πτηνών και, ακόμη, τον εφοδιασμό του με ειδικό σκήπτρο, με το οποίο μπορούσε να περπατεί σαν να διατηρούσε την όρασή του.

## Παραπομπές

## Δείτε επίσης
* Ο αστεροειδής 10199 Χαρικλώ (10199 Chariklo), που ανακαλύφθηκε το 1997, πήρε το όνομά του από τη νύμφη αυτή.
Κατηγορία:Νύμφες της ελληνικής μυθολογίας
2 Παλλάς

**2 Παλλάς** 24px|⚴ 

275px


2 Παλλάς


Ανακάλυψη

Ανακαλύφθηκε από Χάινριχ Βίλχελμ Όλμπερς

Ανακαλύφθηκε στις 28 Μαρτίου 1802 

Χαρακτηριστικά τροχιάς

Αφήλιο 510.468.000 km  (3,412 AU)

Περιήλιο 319.005.000 km  (2,132 AU)

Ημιάξονας τροχιάς 414.737.000 km  (2,772 AU)

Εκκεντρότητα 0,231

Περίοδος περιφοράς 1.686,044 ημέρες  (4,62 χρόνια)

Μέση Ταχύτητα Τροχιάς 17,65&nbsp;km/s 

Κλίση 34,838° ως προς την Εκλειπτική 

Μήκος του ανερχόμενου σημείου 173,134° 

Όρισμα του περιηλίου 310,274° 

Φυσικά Χαρακτηριστικά

 Μέση Ακτίνα  272 km 

 Διαστάσεις  582×556×500±9&nbsp;km  

Μάζα (2,11 ± 0,26) ×1020 kg

Μέση πυκνότητα ~2,8 g/cm3

Επιφανειακή Βαρύτητα στον Ισημερινό ~0,18 m/s<sup>2</sup>

Ταχύτητα Διαφυγής ~0,32&nbsp;km/s

Αστρονομική περίοδος περιστροφής 0,32555 ημέρες  7,8132 h 

Κλίση άξονα περίπου 78 ± 13°

Λευκαύγεια 0,159 

Φασματικός τύπος B 

Φαινόμενο μέγεθος 6,4 ως 10,6 

Απόλυτο μέγεθος 4,13 

Θερμοκρασία


ελάχ.μέσημεγ.
  ~164 K ~265 K 




Η **Παλλάς ** (λατινικά και διεθνώς: **Pallas**) είναι ο αστεροειδής (μικρός πλανήτης) με αύξοντα αριθμό ανακαλύψεως 2. Ανακαλύφθηκε στις 28 Μαρτίου 1802 από τον Χάινριχ Βίλχελμ Όλμπερς, που παρατηρούσε από τη Βρέμη στη Γερμανία, και πήρε το όνομά της από τη θεά Αθηνά που είχε και το προσωνύμιο Παλλάς. Η Παλλάς περιφέρεται γύρω από τον Ήλιο σε μέση απόσταση (μεγάλο ημιάξονα της τροχιάς της) 2,773 αστρονομικών μονάδων ή 414,8 εκατομμυρίων χιλιομέτρων. Η απόσταση αυτή κυμαίνεται αρκετά (από 319 ως 510 εκατομμύρια χλμ.), αφού η εκκεντρότητα της τροχιάς της είναι σημαντική (e = 0,231). Μία περιφορά γύρω από τον Ήλιο συμπληρώνεται σε 1.686 ημέρες και 8 ώρες. Η κλίση της τροχιάς της Παλλάδος ως προς την εκλειπτική είναι επίσης σχετικώς μεγάλη: i = 34,84 μοίρες. Η Παλλάς αποτελεί το κυριότερο μέλος της ομώνυμης οικογένειας αστεροειδών («Οικογένεια της Παλλάδος»).

## Φυσικά χαρακτηριστικά
Οι διαστάσεις της Παλλάδος είναι 570×525×500 χλμ., που δίνουν μία μέση «διάμετρο» 533 χλμ. Η μάζα της ανέρχεται σε 220 τετράκις εκατομμύρια τόνους, ή το 7% της μάζας όλων μαζί των αστεροειδών της Κύριας Ζώνης Αστεροειδών. Η βαρύτητα (επιτάχυνση της βαρύτητας) στην επιφάνειά της υπολογίζεται ότι είναι 54,5 φορές μικρότερη από αυτή στην επιφάνεια της Γης. Η Παλλάς περιστρέφεται γύρω από τον εαυτό της σε 7 ώρες και 49 λεπτά.

## Δείτε επίσης
* Το χημικό στοιχείο της ύλης με ατομικό αριθμό 46 ονομάσθηκε παλλάδιο προς τιμή του αστεροειδούς αυτού, επειδή ανακαλύφθηκε ένα μόλις χρόνο μετά από αυτόν.

## Παραπομπές


## Εξωτερικοί σύνδεσμοι
* 
* Προσομοίωση τροχιάς (Java Applet) 

Παλλάς
Παλλας
Πατρίς (εφημερίδα Πύργου)

Η ***Πατρίς*** είναι ελληνική καθημερινή εφημερίδα του Πύργου Ηλείας. Αποτελεί τη δεύτερη αρχαιότερη καθημερινή εφημερίδα στην Ελλάδα. Ιδρύθηκε το 1902 από τον δημοσιογράφο Λεωνίδα Βαρουξή και εκδίδεται από την «Πατρίς - Βαρουξής Ελευθέριος και Υιοί Ο.Ε.».

## Παραπομπές


## Εξωτερικοί σύνδεσμοι
*Επίσημος ιστότοπος της εφημερίδας

Κατηγορία:Εφημερίδες στην ελληνική γλώσσα
Κατηγορία:Εφημερίδες με τόπο έκδοσης τον Πύργο
Κατηγορία:Καθημερινές εφημερίδες
Επαρχία Ουτενά

Η **Επαρχία Ουτενά** (λιθουανικά: Utenos apskritis) είναι μια από τις 10 επαρχίες της Λιθουανίας. Έχει 186.400 κατοίκους.

## Οικονομία
Η οικονομία της περιοχής βασίζεται στην βιομηχανία μεταξιού και τροφίμων και στην παραγωγή μπύρας και κρασιού.

## Πόλεις
* Ουτενά 
* Βισάγκινας
* Ανικστσιάι
* Ιγκναλίνα
* Ζαρασάι
* Μολετάι

## Παραπομπές


## Εξωτερικοί σύνδεσμοι

* το επίσημο site της επαρχίας 

Κατηγορία:Επαρχίες της Λιθουανίας
Αρτοπούλα Ιωαννίνων

Η **Αρτοπούλα** είναι χωριό και έδρα ομώνυμης τοπικής κοινότητας, της δημοτικής ενότητας (πρώην δήμου) Σελλών, του δήμου Δωδώνης, της περιφερειακής ενότητας (τέως νομού) Ιωαννίνων, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Δωδώνης του νομού Ιωαννίνων, στο γεωγραφικό διαμέρισμα Ηπείρου.
*Μέχρι το 1956 ο οικισμός ονομαζόταν *Έλεσνα* (*Έλεζνα*).
## Γεωγραφία
Η Αρτοπούλα είναι ορεινό χωριό στο νοτιοδυτικό τμήμα του νομού Ιωαννίνων. Βρίσκεται στην ορεινή κοιλάδα που δημιουργούν τα όρη Σουλίου (στα δυτικά) και το όρος Τόμαρος (στα ανατολικά), νότια από το ρέμα Μπαρτξένη και σε μέσο σταθμικό υψόμετρο 560. Απέχει 36 χλμ. περίπου ΝΔ. των Ιωαννίνων. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 11,798 χμ² (2011).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919 ως *Έλεσνα* και ορίστηκε έδρα της ομώνυμης κοινότητας του νομού Ιωαννίνων. Το 1956 μετονομάστηκε σε *Αρτοπούλα*. Με το ΦΕΚ 244Α - 04/12/1997 ο οικισμός αποσπάστηκε από την κοινότητα Αρτοπούλας και προσαρτήθηκε στον δήμο Σελλών. Με το ΦΕΚ 87Α - 07/06/2010 αποσπάστηκε από τον δήμο Σελλών και προσαρτήθηκε στον δήμο Δωδώνης.
## Αξιοθέατα και διατηρητέα
*Ο αρχαιολογικός χώρος με το νεκροταφείο στη θέση «Βούρι. Έχει χαρακτηριστεί διατηρητέο μνημείο
*Η παραδοσιακή κρήνη του χωριού («της Ειρήνης»), η παλαιότερη της κοινότητας, χαρακτηριστικό δείγμα λαϊκής αρχιτεκτονικής κατασκευασμένη στο πρώτο μισό του 17ου αιώνα (1637). Έχει χαρακτηριστεί ως ιστορικό διατηρητέο μνημείο
*Οι εκκλησίες του Αγίου Γεωργίου και του Αγίου Κοσμά, στο βόρειο τμήμα του οικισμού
*Η μονή Καταμάχης, στον ομώνυμο οικισμό αφιερωμένη στο Γενέσιο της Θεοτόκου, με κειμήλια ιστορικής και καλλιτεχνικής αξίας. Βόρεια υπάρχουν τα κελλιά που έχουν πρόσφατα αναστηλωθεί

## Εκδηλώσεις
Τα πανηγύρια στις 24 Αυγούστου (του Αγίου Κοσμά του Αιτωλού) και στις 8 Σεπτεμβρίου (Γενέσιο Θεοτόκου)
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

## Εξωτερικοί σύνδεσμοι
*Αρτοπούλα - Έλεζνα Ιωαννίνων
*https://www.youtube.com/watch?v=f1AmhgOX4RU
*https://www.youtube.com/watch?v=hQbfP-fQFIk

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Ατομική ψυχολογία

Η **ατομική ψυχολογία** είναι προσέγγιση της ψυχολογίας που αναπτύχθηκε από τον Άλφρεντ Άντλερ. Δίνεται βαρύτητα στον τρόπο με τον οποίο το άτομο ανταποκρίνεται στα εξωτερικά ερεθίσματα και στις πεποιθήσεις που έχει υιοθετήσει στην πρώιμη παιδική του ηλικία.

Κατηγορία:Σχολές της ψυχολογίας
Φοβία

Με τον όρο **φοβία** δηλώνεται η έντονη ανησυχία, άγχος και εμμονή ενός ατόμου η οποία υφίσταται παρότι στην πραγματικότητα δεν υπάρχει αληθινός κίνδυνος.

Η φοβία ενός ατόμου μπορεί να οφείλεται είτε σε μια άσχημη εμπειρία, είτε σε άγχος ενδεχόμενης αποτυχίας, είτε σε άλλες αιτίες. Τα αποτελέσματα πάντως είναι σίγουρα δυσάρεστα εφόσον το άτομο αναγκάζεται να αποκόβεται από δραστηριότητες που έχουν σχέση με την συγκεκριμένη φοβία και να ζουν σε άγχος ή ακόμη και πανικό όταν πρόκειται να το αντιμετωπίσουν. Σε κάθε είδος φοβίας το άτομο μπορεί να πάθει κρίση και να μην καταλαβαίνει τι γίνεται γύρω του. Η φοβία και ο φόβος έχουν αρκετές ομοιότητες αλλά δεν είναι απαραίτητα το ίδιο, με τον φόβο να είναι ένας μηχανισμός προειδοποίησης για την αντιμετώπιση πραγματικού κινδύνου, ενώ η φοβία μια δυσλειτουργική αντίδραση απέναντι σε μη υπαρκτό κίνδυνο και η οποία δεν προσφέρει πραγματική προστασία.

## Παραπομπές


## Εξωτερικοί σύνδεσμοι

Κατηγορία:Ψυχοπαθολογία

Κατηγορία:Ψυχιατρική
Επαρχία Βίλνιους

Η **Επαρχία Βίλνιους** (λιθουανικά: Vilniaus apskritis) είναι η μεγαλύτερη σε πληθυσμό από τις 10 επαρχίες της Λιθουανίας. Έχει 848.555 κατοίκους.

## Πόλεις
* Βίλνιους
* Ουκμεργκέ
* Ελεκτρέναϊ
* Λέντβαρις
* Γκριγκισκές

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Λιθουανίας
Επαρχία Κάουνας

Η **επαρχία Κάουνας** (λιθουανικά: Kauno apskritis) είναι η δεύτερη σε πληθυσμό επαρχία της Λιθουανίας. Έχει 702.100 κατοίκους.

## Πόλεις
* Κάουνας
* Γιόναβα
* Κεντάινιαϊ
* Γκαρλιάβα
* Ρασέινιαϊ
* Πριέναϊ
* Καϊσιαντόρις
* Ζιεζμάριαϊ
* Αριόγκαλα
* Μπίρστονας
* Βιλκίγια
* Εζερέλις
* Γιέζνας

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Λιθουανίας
Επαρχία Κλάιπεντα

Η **Επαρχία Κλαϊπέντα** (λιθουανικά: Klaipėdos apskritis) είναι μια από τις 10 επαρχίες της Λιθουανίας. Έχει 386.100 κατοίκους. 

## Πόλεις
* Κλάιπεντα
* Γκαργκζντάι
* Κρέτινγκα
* Παλάνγκα
* Σιλούτε
* Σκουόντας

## Παραπομπές


Κατηγορία:Επαρχίες της Λιθουανίας
Επαρχία Ταουραγκέ

Η **Επαρχία Ταουραγκέ** (λιθουανικά: Tauragės apskritis) είναι μια από τις 10 επαρχίες της Λιθουανίας. Έχει 131.481 κατοίκους.

## Πόλεις
* Ταουραγκέ
* Γιούρμπαρκας
* Σιλάλε
* Παγκεγκιάι
* Σκαουντβιλέ

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Λιθουανίας
Επαρχία Μαριγιάμπολε

Η **Επαρχία Μαριγιάμπολε** (λιθουανικά: Marijampolės apskritis) είναι μια από τις επαρχίες της Λιθουανίας. Έχει 188.800 κατοίκους.

## Πόλεις
* Μαριγιάμπολε
* Βιλκαβίσκις
* Καζλού Ρουντά
* Σακιάι
* Κιμπαρτάι

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Λιθουανίας
Επαρχία Αλίτους

Η **Επαρχία Αλίτους** (λιθουανικά: Alytaus apskritis) είναι μια από τις 10 επαρχίες της Λιθουανίας. Έχει 182.851 κατοίκους.

## Πόλεις
* Αλίτους
* Ντρούσκινινκαϊ
* Βαρένα
* Λαζντίγιαι
* Σίμνας

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Λιθουανίας
Επαρχία Τελσιάι

Η **Επαρχία Τελσιάι** (λιθουανικά: Telšių apskritis) είναι μια από τις 10 επαρχίες της Λιθουανίας. Έχει 177.088 κατοίκους.

## Πόλεις
*Μαζεϊκιάι
*Τελσιάι
*Πλούνγκε
*Ριετάβας
*Βιεκσνιάι

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Λιθουανίας
Επαρχία Πανεβεζίς

Η **Επαρχία Πανεβεζίς** (λιθουανικά: Panevėžio apskritis) είναι μια από τις 10 επαρχίες της Λιθουανίας. Έχει 300.300 κατοίκους.

## Πόλεις
*Πανεβεζίς
*Ρόκισκις
*Μπίρζαϊ
*Πάσβαλις
*Κουπίσκις

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Λιθουανίας
Παράθυρο Τζοχάρι

thumb|300px|right|Παράθυρο Johari

Το **παράθυρο Johari** είναι ένα εργαλείο που επινόησαν οι Τζόζεφ Λούφτ (Joseph Luft, το πρώτο κομμάτι "Jo") και ο Χάρυ Ίνγκαμ (Harry Ingham,το δεύτερο κομμάτι της λέξης, "hari"). Χρησιμοποιείται για να διευκολύνει τους ανθρώπους να καταλάβουν τις ικανότητές τους στην διαπροσωπική επικοινωνία και στις διαπροσωπικές τους σχέσεις.

Αποτελείται από τεταρτημόρια, όπως φαίνεται στην εικόνα, τα οποία είναι φτιαγμένα με βάση την οριζόντια κλίμακα "γνωστό ή άγνωστο σε εμάς" και την κάθετη κλίμακα "γνωστό ή άγνωστο στους άλλους".

Στο πάνω αριστερά τεταρτημόριο, είναι η "ανοικτή περιοχή", που περιέχει χαρακτηριστικά μας που τα γνωρίζουμε και εμείς και οι άλλοι.

Στο πάνω δεξιά, είναι η "τυφλή περιοχή", με χαρακτηριστικά που βλέπουν οι άλλοι, αλλά δεν μπορούμε να δούμε εμείς. Η περιοχή αυτή μπορεί να γίνει μικρότερη, αν κάποιος μας μιλήσει με ειλικρίνεια για ότι βλέπει σε εμάς.

Κάτω αριστερά είναι η "κρυμμένη περιοχή" η οποία αφορά στοιχεία της προσωπικοτητάς μας και της διαπροσωπικής επικοινωνίας μας, τα οποία γνωριζουμε εμείς, αλλά δε γίνονται φανερά στους άλλους. Η περιοχή αυτή θα γίνει μικρότερη, αν "εξομολογηθούμε" στους "άλλους", για τα χαρακτηριστικά αυτά.

Κάτω δεξιά είναι η "άγνωστη περιοχή", με χαρακτηριστικά μας που δεν τα γνωρίζουμε ούτε εμείς ούτε οι άλλοι.

Σκοπός του εργαλείου αυτού είναι να βοηθήσει τους ανθρώπους να επεκτείνουν την "ανοικτή περιοχή", μικραίνοντας την τυφλή και την κρυμμένη περιοχή, επιτρέποντας την όσο το δυνατό καλύτερη και αποτελεσματικότερη την επικοινωνία τους με τους άλλους ανθρώπους.

## Βιβλιογραφία
* Steven L. McShane, Mary Ann Von Glinow, "Organizational Behaviour", 2nd edition, McGraw-Hill-Irwin, 2003, σελ.83-84, ISBN 0-07-115113-3

Κατηγορία:Ψυχολογία
Επαρχία Σιαουλιάι

Η **επαρχία Σιαουλιάι** (λιθουανικά: Šiaulių apskritis) είναι μια από τις 10 επαρχίες της Λιθουανίας. Έχει 360.755 κατοίκους.

## Πόλεις
* Σιαουλιάι
* Ραντβιλίσκις
* Κουρσέναϊ
* Ναουγιόγι Ακμένε
* Γιόνισκις

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Λιθουανίας
Παρεκκλήσιο

[thumb|right|250px|Το Παρεκκλήσιο του [Θ/Κ Γ.Αβέρωφ αφιερωμένο στον Άγιο Νικόλαο.]]

Το **παρεκκλήσιο** είναι μικρός χριστιανικός ναός που περιλαμβάνει βωμό (Αγία Τράπεζα) και αποτελεί ιδιαίτερο ιερό χώρο Ιερών Μονών, Ανακτόρων, στρατοπέδων, νοσοκομείων, αρχοντικών οικιών, νεκροταφείων, ακόμη και επί πλοίων, συνήθως σε Υπερωκεάνια ή Κρουαζιερόπλοια αλλά και σε μεγάλα πολεμικά πλοία ή τέλος αποτελούν κάποιο ιδιαίτερο χώρο Ναού εντός ή εγγύς αυτού.

Το Παρεκκλήσιο χρησιμεύει προς τέλεση λατρείας ή μυστηρίου για ορισμένες περιπτώσεις ή για περιορισμένο εκκλησίασμα αποτελούμενο από μια οικογένεια ή μικρή ομάδα προσώπων.

Ο όρος χρησιμοποιείται επίσης για να υποδηλώσει ιερό ναό που δεν αποτελεί ενορία.
*Τα Παρεκκλήσια που βρίσκονται ή ανήκουν σε Ιδρύματα ονομάζονται "Καθιδρυματικοί Ιεροί Ναοί".

Παρεκκλησιο
Κατηγορία:Πλοίο
Οίβαλος

Ο **Οίβαλος** στην ελληνική μυθολογία ήταν ο όγδοος μυθικός βασιλιάς της Σπάρτης, απόγονος του Λέλεγα και του Λακεδαίμονα.
## Ο μύθος
Σύμφωνα με τις λακωνικές παραδόσεις, ο Οίβαλος ήταν γιος του Κυνόρτα και πατέρας της Αρήνης, συζύγου του Αφαρέως. Σύμφωνα με άλλες αναφορές, ο Οίβαλος ήταν γιος του **Περιήρους** και πατέρας από τη *Γοργοφόνη*, του Ικαρίου, της Άρνης και του Τυνδάρεω. Ακόμα, ο Ιπποκόων λέγεται ότι ήταν νόθος γιος του από μια ερωμένη του.

## Παραπομπές


Κατηγορία:Μυθικοί βασιλείς της Σπάρτης
Παρμπρίζ

right|thumb|Παρμπρίζ αυτοκινήτου.
right|thumb|Το πανοραμικό (wrap-around) παρμπρίζ ενός Edsel Corsair του 1959.

Το **παρμπρίζ** () ή **ανεμοθώρακας** ενός αεροπλάνου, αυτοκινήτου, λεωφορείου, φορτηγού ή τρένου είναι το εμπρόσθιο κρύσταλλο. Τα παρμπρίζ νέας τεχνολογίας είναι κατασκευασμένα από αντικολλητικό κρύσταλλο ασφαλείας, το οποίο αποτελείται από δύο καμπυλωτά φύλλα γυαλιού με ένα διάφανο πλαστικό στρώμα ανάμεσα, και τοποθετούνται πάνω στο πλαίσιο του οχήματος κολλητά - συνήθως χρησιμοποιώντας υλικά από μείγμα πολυουρεθάνης και σιλικόνης. Παλαιότερα τα παρμπρίζ ήταν κατασκευασμένα από ένα μόνο φύλλο γυαλιού το οποίο, κατά το στάδιο της παραγωγής, περνούσε από ειδικές διαδικασίες επισκλήρυνσης. Αυτά τα κρύσταλλα ήταν τοποθετημένα πάνω στο πλαίσιο με ειδικά ελαστικά ή ειδικές ελαστικές μονωτικές ασφάλειες. Οι ανεμοθώρακες νέας γενιάς συμβάλλουν, επίσης, στην συνολική ακαμψία ενός οχήματος.

Οι ανεμοθώρακες προστατεύουν τους επιβάτες από τον άνεμο, καιρικά φαινόμενα και διάφορα αντικείμενα όπως σκόνη, πετραδάκια και έντομα. Σε συνδυασμό με την οροφή ενός επιβατικού, ένα σωστά τοποθετημένο παρμπρίζ αυξάνει δραστικά την παθητική ασφάλεια του οχήματος ειδικά σε περίπτωση ανατροπής του αυτοκινήτου.

## Περαιτέρω ανάγνωση
* How it's made. Series six, Windshields, English saddles, butter, and post clocks
* Manufacturing Processes Reference Guide: Robert H. Todd, Dell K. Allen, and Leo Alting
* 

## Εξωτερικοί σύνδεσμοι

* UNECE Reg. 43 Safety glazing material
* BS 857:1967  Specification for safety glass for land transport
* National Glass Association
* Auto Glass Replacement Safety Standards Council

Κατηγορία:Τεχνολογία οχημάτων
Κατηγορία:Γυαλί
Σάλιο

Το **σάλιο** ή ο **σίελος** (σωστός όρος) αποτελεί το έκκριμα των μικρών και μεγάλων σιελογόνων αδένων (παρωτίδα, υπογνάθιοι και υπογλώσσιοι αδένες).

## Σύσταση
Το σάλιο αποτελείται από 99,5% περίπου νερό και 0,5% από ανόργανα και οργανικά συστατικά. Το pH του κυμαίνεται 5,2 και 7,8 (μέση τιμή 6,7).

### Ανόργανα συστατικά
Πρόκειται κυρίως για ηλεκτρολύτες όπως ιόντα καλίου, νατρίου, χλωρίου και διττανθρακικά ιόντα. Σε μικρότερη ποσότητα περιέχει φωσφορικά ιόντα και ιόντα ασβεστίου, μαγνησίου, ιωδίου, και θειοκυανικά.

### Οργανικά συστατικά
# Ένζυμα: πτυαλίνη (αμυλάση), λυσοζύμη, καλλικρεΐνη, αλκαλική φωσφατάση κτλ.
# Πρωτεΐνες: φωσφοπρωτεΐνες (σταθερίνη, ιστατίνη κτλ.) και γλυκοπρωτεΐνες (μουκίνες)
# Αντισώματα
# Συγγολητινογόνα του συστήματος ΑΒΟ
# Ορμόνες
# Αυξητικοί παράγοντες
# Παράγων αδρανοποίησης του ιού του AIDS

## Λειτουργική αποστολή
# Η παρουσία του διευκολύνει την μάσηση, την κατάποση και την ομιλία.
# Παίζει σημαντικό ρόλο στην γεύση λόγω της διατήρησης της λειτουργικής ακεραιότητας των γευστικών καλύκων.
# Συμβάλλει μερικώς στην πέψη των υδατανθράκων με το ένζυμο πτυαλίνη.
# Συμβάλλει στην διατήρηση της υγείας της στοματικής κοιλότητας διότι δρα ως προστατευτικός παράγων κατά της τερηδόνας, της περιοδοντίτιδας, των λοιμώξεων του βλεννογόνου του στόματος κτλ.
# Συμβάλλει στην διατήρηση της γενικής υγείας διότι αποτελεί μέρος της άμυνας του οργανισμού κατά των μικροβίων εξαιτίας διαφόρων παραγόντων που περιέχει (αντισώματα, παράγων αδρανοποίησης του ιού του AIDS κτλ.)

## Ρυθμός έκκρισης
Ο όγκος του εκκρινόμενου σάλιου κατά την διάρκεια ενός εικοσιτετραώρου κυμαίνεται μεταξύ 750-1200 ml. Το 90% του σάλιου παράγεται κατά την διάρκεια της ημέρας, ενώ κατά την διάρκεια του ύπνου η έκκριση είναι ελάχιστη. Διάφορα ερεθίσματα μπορούν να αυξήσουν ή να μειώσουν την έκκριση του σάλιου. Ο ρυθμός έκκρισης του σάλιου βρίσκεται υπό τον έλεγχο του συμπαθητικού και παρασυμπαθητικού αυτόνομου νευρικού συστήματος το οποίο και νευρώνει τους μεγάλους σιελογόνους αδένες. Η διέγερση του αυτόνομου νευρικού συστήματος προκαλεί αύξηση του ρυθμού παραγωγής του σάλιου. Ο ρυθμός έκκρισης υπό συνθήκες μη διέγερσης κυμαίνεται μεταξύ 0,01-1,0 ml/min, ενώ υπό συνθήκες διέγερσης μεταξύ 0,5-7,0 ml/min.

## Εξωτερικοί σύνδεσμοι


Κατηγορία:Πεπτικό σύστημα
Κατηγορία:Σωματικά υγρά
Κατηγορία:Απέκκριση
Δημοκρατική Ανανέωση

Η **Δημοκρατική Ανανέωση** (**ΔΗ.ΑΝΑ.**) ήταν ένα προσωποπαγές κεντροδεξιό πολιτικό κόμμα.

## Ιστορικό
Η Δημοκρατική Ανανέωση ιδρύθηκε στις 6 Σεπτεμβρίου 1985 από τον Κωστή Στεφανόπουλο, ο οποίος προηγουμένως είχε αποχωρήσει από τη Νέα Δημοκρατία, καθώς διαφώνησε με την απόφαση του Κωνσταντίνου Μητσοτάκη να συγκαλέσει την κοινοβουλευτική ομάδα, με στόχο την επανεκλογή του μετά την ήττα του κόμματος στις εκλογές του 1985. Είχε προηγηθεί η αποτυχία του Στεφανόπουλου να εκλεγεί πρόεδρος της Ν.Δ. το 1984 (εξελέγη ο Κωνσταντίνος Μητσοτάκης). 

Τον Στεφανόπουλο ακολούθησαν και άλλοι 9 βουλευτές της Νέας Δημοκρατίας (Ν. Αναστασόπουλος, Θ. Γάτσος, Κ. Γιατράκος, Η. Μαλεβίτης, Δ. Μανουσάκης, Γ. Μουτζουρίδης, Κ. Πρίντζος, Δ. Βρεττάκος, Σ. Στρατηγής) και δύο στελέχη της εκτελεστικής επιτροπής του κόμματος (Β. Μαγγίνας, Φ. Σπεντζάρη).

Συμμετείχε στις εκλογές του Ιουνίου 1989 λαμβάνοντας ποσοστό 1,01% και μία έδρα για τον πρόεδρό της στην Α' Αθηνών, καθώς και στις ευρωεκλογές που διεξήχθησαν την ίδια μέρα (ποσοστό 1,36% και μία έδρα για τον Δημήτρη Νιάνια), ενώ απείχε λίγους μήνες αργότερα από τις εκλογές του Νοεμβρίου 1989.

Στις εκλογές του 1990 το κόμμα κατήλθε εκ νέου (ποσοστό 0,67%) εξασφαλίζοντας μία έδρα στο υπόλοιπο Αττικής, για τον Θεόδωρο Κατσίκη (ο οποίος εκλέχθηκε με 406 σταυρούς προτίμησης). Καθώς η Νέα Δημοκρατία δεν είχε εξασφαλίσει αυτοδυναμία έχοντας 150 έδρες, κατόπιν συμφωνίας Στεφανόπουλου - Μητσοτάκη, ο Θεόδωρος Κατσίκης στήριξε τη δημιουργία της κυβέρνησης της Νέας Δημοκρατίας. Στη συνέχεια όμως προσχώρησε σ' αυτήν, αφήνοντας τη Δημοκρατική Ανανέωση χωρίς κοινοβουλευτική εκπροσώπηση.

Η Δημοκρατική Ανανέωση δεν συμμετείχε στις εκλογές του 1993, ενώ στις ευρωεκλογές του 1994, παρ' ότι υπερδιπλασίασε τις ψήφους και το ποσοστό της (2,79%, το υψηλότερο που έλαβε ποτέ), απέτυχε να συγκεντρώσει ποσοστό 3%, που στο μεταξύ είχε καθιερωθεί ως ελάχιστο για να εκπροσωπηθεί στο Ευρωπαϊκό Κοινοβούλιο, οπότε ο πρόεδρός της λίγες μέρες αργότερα σε συμφωνία με τα κομματικά όργανα ανακοίνωσε τη διάλυσή της και αποσύρθηκε από την πολιτική.

Το κόμμα συνέχισε για λίγο την παρουσία του με άλλα στελέχη, μέχρι τον Αύγουστο του 1996, οπότε προσχώρησε στην Πολιτική Άνοιξη του Αντώνη Σαμαρά. Είχε προηγηθεί το 1995 η εκλογή του Κωστή Στεφανόπουλου στην Προεδρία της Δημοκρατίας με πρόταση της Πολιτικής Άνοιξης και στήριξη του ΠΑ.ΣΟ.Κ..

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Παραπομπές
Ήβη (αποσαφήνιση)

Η λέξη **Ήβη** μπορεί να αναφέρεται:

* Στην αρχαία ελληνική θεότητα Ήβη.
* Στον αστεροειδή 6 Ήβη.
* Στην περίοδο της νεανικής ηλικίας του ανθρώπου, την εφηβεία.
* Στην εταιρεία αναψυκτικών Ήβη-Παναγόπουλος.
* Στην τραγουδίστρια Ήβη Αδάμου.

Κατηγορία:Αποσαφηνίσεις ονομάτων
6 Ήβη

Η **Ήβη** (λατινικά και διεθνώς: **Hebe**) είναι ο έκτος κατά σειρά αστεροειδής (μικρός πλανήτης), που ανακαλύφθηκε στις 1 Ιουλίου 1847 από το Γερμανό αστρονόμο Καρλ Λούντβιχ Χένκε, που παρατηρούσε από το Driesen της Πρωσίας. Η Ήβη περιφέρεται περί τον Ήλιο σε μέση απόσταση (μεγάλος ημιάξονας της τροχιάς της) 2,4253 αστρονομικών μονάδων ή 362,8 εκατομμυρίων χιλιομέτρων με περίοδο περιφοράς 3,78 έτη. Η τροχιά της παρουσιάζει εκκεντρότητα e = 0,2013, περιήλιο 1,94 ΑΜ και αφήλιο 2,91 ΑΜ.

Η Ήβη έχει διάμετρο περίπου 186 χλμ.

## Εξωτερικοί σύνδεσμοι
* Προσομοίωση τροχιάς (Java Applet)

Ηβη